**ГОДИШЕН ПЛАН НА ДЕЙНОСТИТЕ ЗА ПОДКРЕПА НА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА АКСАКОВО ЗА ПЕРИОДА 2022-2023 ГОДИНА**

*Приет с Решение № 39.6. от Протокол № 39/27.04.2022г. на Общински съвет – Аксаково*

**Стратегическа цел 1:** Формиране на приобщаваща образователна среда за осигуряване правото на достъп до качествено образование в регионалната училищна система за всяко дете и ученик.

**Приоритет 1:** Осигуряване на възможности за ранно разпознаване и оценяване на потребностите от подкрепа за личностно развитие на децата и учениците.

**Специфична цел 1:** Ранно оценяване на развитието на детето и на риска от обучителни затруднения - от учителите в групата в детската градина и/или от психолога, и/или от логопеда в детската градина и определяне на необходимост от допълнителни модули за децата, които не владеят български език - от координиращия екип съвместно с учителите в групата в детската градина и/или по инициатива и писмено заявление до директора от родителя, представителя на детето или лицето, което полага грижи за детето.

**Мярка 1.** Ранна оценка на дарби при децата и учениците.

**Мярка 2.** Ранна оценка на рискове в развитието на децата и учениците, които могат да създадат предпоставки за трудности в ученето и успешното им развитие.

**Мярка 3.** Създаване на информационна система за идентифицираните групи деца и ученици, за които е необходима подкрепа.

**Специфична цел 2:** Разработване и прилагане на политики за подкрепа на личностно развитие на децата и учениците. Прилагането на активни политики за реализиране на проекти, финансирани със средства по различните оперативни програми на Европейския съюз, както и чрез други фондове и програми, осигурява допълнителен финансов ресурс и дългосрочно положително въздействие върху местната общност за прилагане на иновационни методи, технологии и форми за подпомагане на личностното развитие на различните групи деца и ученици.

**Мярка 4.** Разработване на програми/проекти или актуализиране на съществуващи такива.

**Мярка 5.** Развитие на междуинституционалното сътрудничество за изпълнение на целите на приобщаващото образование и подкрепа на личностното развитие на децата и учениците.

**Приоритет 2.** Осъзнаване, приемане и подкрепа на индивидуалността на всяко дете и ученик и на разнообразието от потребности.

**Специфична цел 1:** Прилагане на ефективни стратегии, подходи, методи, форми и средства за осигуряване на обща подкрепа, насочена към развиване на потенциала на всяко дете или ученик.

**Мярка 6.** Осигуряване на обща подкрепа на ученици с проблемно поведение.

**Мярка 7.** Създаване на умения у децата и учениците за самостоятелно управление на кариерата.

**Стратегическа цел 2:** Осигуряване на безопасна, здравословна и осигурена с ресурси среда за подпомагане процеса на въвеждане на приобщаващото образование и подкрепа на личностното развитие на децата и учениците. Изпълнението на стратегическата цел осигурява подходяща образователна среда и оборудване за подкрепа и развиване на способностите и уменията на учениците, в съответствие с държавните образователни стандарти.

**Приоритет 1.** Осигуряване на регионалната образователна система с квалифицирани, мотивирани и ангажирани с целите на институциите педагогически специалисти.

**Специфична цел 1:** Осигуряване на развитие на екипите отговарящи на многообразието от ученици. Изпълнението на целта ще спомогне за придобиване или усъвършенстване на компетентностите на педагогическите и останалите специалисти от училищния екип в синхрон с училищната политика за приобщаващо образование.

**Мярка 8.** Осигуряване на учебните и детските заведения с кадрови ресурс за ефективно реализиране на механизмите на приобщаващото образование.

**Мярка 9.** Осигуряване на въвеждаща квалификация на педагогическите специалисти.

**Мярка 10.** Осигуряване на продължаващата и специализирана квалификация на педагогическите специалисти.

**Специфична цел 2:** Развиване на приобщаващи дейности и практики.

**Мярка 11.** Повишаване обхвата на децата в детските градини при осигурена среда за учене чрез игра, съобразена с възрастовите особености и гарантираща цялостното развитие на детето, както и възможности за опазване на физическото и психическото му здраве.

**Мярка 12.** Създаване условия за обхват на децата от началната и прогимназиална възраст във формите на целодневната организация на учебния ден, като ефективен механизъм за подкрепа на личностното развитие на децата и учениците.

**Приоритет 2.** Обезпечаване на образователните институции със стимулираща среда за подкрепа на личностното развитие на децата и учениците.

Приоритетът предполага подобряване на училищната среда, както за учениците, така и за персонала.

**Специфична цел 1:** Създаване на достъпна физическа среда, която отговаря на потребностите на децата и учениците и осигурява подходящи условия за подкрепа. Целта предполага осигуряване на подкрепяща среда, която осигурява максимален комфорт и стимули за удовлетворяване на индивидуалните нужди на децата и учениците.

**Мярка 13.** Осигуряване на среда, подкрепяща личностно развитие на учениците **-** библиотечно-информационно обслужване, грижа за здравето, осигуряване на транспорт.

**Мярка 14**. Осигуряване на достъпна архитектурна среда

**Мярка 15.** Осигуряване на специализирана подкрепяща среда - oсигуряване на подходяща апаратура и специализирани технически средства за деца и ученици с увреждания и осигуряване на подходящи помещения и кабинети за рехабилитация.

**Специфична цел 2:** Ефективно ресурсно осигуряване на подкрепящата среда на общинско ниво.

Изпълнението на целта довежда до използване на експертизата на специализираните звена и институции в общините в подкрепа на личностното развитие на децата и учениците. Обединява усилията на различни специалисти за постигане на целите на приобщаващото образование и удовлетворяване на многообразието от потребности.

**Мярка 16.** Използване на възможностите на ЦПЛР и ЦОП в областта за процеса на приобщаване на децата и учениците.

**Мярка 17**. Използване на възможностите на ЦПЛР, ЦСОП, РЦПППО и други специализирани институции в общината и в областта в процеса на приобщаване на децата и учениците.

**Специфична цел 3:** Създаване на институционален механизъм на общинско ниво за координация, контрол, наблюдение и оценка на дейностите по осигуряване на подкрепа на личностното развитие на децата и учениците.

**Мярка 18.** Повишаване капацитета на заинтересованите страни от община Аксаково при планиране, управление и мониторинг на процеса на приобщаващото образование.

**Специфична цел 4:** Развитие на ключовите компетентности на учениците, чрез занимания по интереси.

**Мярка 19:** Развитие на компетентности в патриотично, гражданско, здравно, екологично и интеркултурно възпитание, насърчаване на иновации и креативното мислене на децата и учениците.

Отговорни институции за изпълнение на Годишен план на дейностите за подкрепа за личностно развитие на децата и учениците в община Аксаково за периода 2022-2023 година са училища, детски градини, Община Аксаково, ЦПЛР -Аксаково, МКБППМН и ЦОП - Аксаково.

Финансирането за изпълнение на Годишен план на дейностите за подкрепа за личностно развитие на децата и учениците в община Аксаково за периода 2022-2023 година е със средства от бюджетите на горепосочените институции.

**ПРЕДСЕДАТЕЛ НА**

**ОБЩИНСКИ СЪВЕТ – АКСАКОВО: …………………...**

**/СВ. ДОБРЕВА/**